ཡིན་ནའང་གནད་དོན་གལ་ཆེ་བ་ཞིག་ནི།སྐྱེ་བོ་སུ་རུང་ཞིག་གིས་རང་གི་ཁེ་ཕན་ལ་མ་བསམས་པའི་ཐོག་ནས་སྤྱི་ཚོགས་ཀྱི་ཆེད་དུ་བསམ་ཚུལ་མ་འདྲ་བ་ཞིག་བཤད་ཀྱི་འདུག་ན།རང་རང་གི་བསམ་ཕྱོགས་ཀྱི་ཐོག་ནས་ཁས་ལེན་མ་ཐུབ་ན་ཡང་སྤྱི་ཚོགས་ཀྱི་ཆེད་དུ་བཤད་ཀྱི་ཡོད་ཙང་གུས་བཀུར་བྱེད་དགོས་པ་ལས།འབུར་འཇོམས་སུ་གཏོང་བ་འདིའི་རིགས་དེ་སྤྱི་ཚོགས་ཡར་རྒྱས་དང་།མང་གཙོ་གོང་འཕེལ་གྱི་བཀག་རྡོ་ཡིན་པ་ཧ་གོ་དགོས་ཀྱི་འདུག་བསམ་གྱི་ཡོད།གང་ལྟར་ཡང་བརྟག་དཔྱད་ཟེར་བའི་ཚིག་འདི་གནས་སྟངས་འདི་འདྲའི་སྐབས་སུ་བསམ་བློའི་ནང་ཡོད་དགོས་རྒྱུ་དེ་ཧ་ཅང་གལ་ཆེན་པོ་མིན་ནམ་བསམ་གྱི་འདུག